als_Latn dik_Latn sag_Latn
Ndahet nga jeta mundësi i njohur i Vllaznisë dhe ekipit kombëtar.
Dushan Vason, ih- mundësi i njohur i Vllaznisë është ndarë nga jeta paraditen e së mërkurës në mënyrë të papritur në moshën 69 vjeçare. Hemoragjia cerebrale i ka marrë jetën atij pikërisht kur ishte shumë aktiv në të gjitha aktivitetet që zhvilloheshin në sportin e mundjes duke bërë kështu që të jetë një humbje e madhe jo vetëm për familjen e tij por edhe për komunitetin e sportit.
Dushan Vaso ka nisur herët të merret me mundje dhe me ekipin e parë të Vllaznisë u bashkua në vitin 1964. Shpejt, trajnerët e këtij sporti, do të shikonin tek ky sportist aftësitë e një njeriu të talentuar dhe me këtë ekip garoi deri në vitin 1966. Më pas kaloi për dy vite tek ekipi i Partizanit për shkak të kryerjes së shërbimit ushtarak në kryeqytet dhe pas përfundimit të tij rikthehet përsëri në Shkodër tek ekipi i mundjes klasike të Vllaznisë.
Ai është pjesë e gjeneratës së artë të sportistëve të tillë si Eljaz Guri, Mirash Vuksani, Gjon Leka, Nikoll Grima, Gegë Gjoni, Ali Murrizi, Naim Pepa, Pal Marku, Besim Pirani, Eljaz Ahmeti, Bajram Agovi etj.
Gjatë këtyre viteve nuk kanë munguar sukseset individuale dhe ato ekipore. Dushan Vaso ka qenë për disa vite me radhë edhe pjesë e ekipit kombëtar teksa ka bërë paraqitje të mira në të gjitha aktivitetet ndërkombëtare ku ka marrë pjesë.
Me lënien e sportit, Dushani ka qenë gjithnjë aktiv me pjesëmarrjet e tij në aktivitetet e zhvilluara nga Federata Shqiptare e Mundjes.
Ndarja nga jeta është humbje e madhe për këtë sport. Ceremonia e varrimit të tij do të zhvillohet ditën e enjte në orën 13.00.
als_Latn als_Latn als_Latn als_Latn als_Latn als_Latn als_Latn